b'\n_START_ARTICLE_\nPunkt\n_START_SECTION_\nEksempler\n_START_PARAGRAPH_\nSmeltepunkt/frysepunkt, kogepunkt, absolut nulpunkt: Den \xc3\xa9ndimensionelle Celsius-temperaturskala er defineret ud fra vands henholdsvis smeltepunkt/frysepunkt sat til 0\xc2\xa0\xc2\xb0C og kogepunkt sat til 100\xc2\xa0\xc2\xb0C og inddelt i lige store inddelinger. Der er en nedre gr\xc3\xa6nse for temperatur, som kaldes det absolutte nulpunkt og findes ved -273,15\xc2\xa0\xc2\xb0C._NEWLINE_H\xc3\xb8jdepunkt: P\xc3\xa5 geografiske kort angives tit de h\xc3\xb8jeste punkter i landskabet, hvor de er fundet via trigonometriske m\xc3\xa5linger. Selv om selve kortet er todimensionelt, s\xc3\xa5 er h\xc3\xb8jdepunkterne angivet i tre dimensioner: l\xc3\xa6ngdegrad, breddegrad og h\xc3\xb8jde._NEWLINE_Overf\xc3\xb8rt betydning: I karriereforl\xc3\xb8b tales ofte ogs\xc3\xa5 om h\xc3\xb8jdepunkter, men disse er todimensionelle, hvor tiden er den ene akse og succesen den anden akse.'